
======================================================================
LibreOffice 4.0 ReadMe
======================================================================


For de siste oppdateringene av denne fila, se http://www.libreoffice.org/welcome/readme.html

Denne fila inneholder viktig informasjon om LibreOffice. Det anbefales at man leser denne informasjonen nøye før installasjon.

Miljøet rundt LibreOffice er ansvarlig for utviklingen av dette produktet og inviterer deg til å bli en del av samarbeidet som bidragsyter. Hvis du er en ny bruker, kan du besøke nettstedet til LibreOffice. Der vil du finne masse informasjon om prosjektet LibreOffice og miljøet som eksisterer rundt det. Besøk http://www.libreoffice.org/.

Er LibreOffice virkelig gratis for alle?
----------------------------------------------------------------------

LibreOffice er gratis å bruke for alle. Du kan installere dette eksemplaret av LibreOffice på så mange datamaskiner du vil, og bruke det til hva du vil (gjelder også bruk i det offentlige, i næringslivet og innen utdanning). Du kan lese mer om vilkårene i lisensteksten som følger med LibreOffice eller på http://www.openoffice.org/license.html

Hvorfor er LibreOffice gratis for alle?
----------------------------------------------------------------------

Denne kopien av LibreOffice kan brukes gratis fordi individuelle bidragsytere og korporative sponsorer har laget, utviklet, testa, oversatt, dokumentert, støtta, markedsført og hjulpet til på mange andre måter for å gjøre LibreOffice til det er i dag - verdens ledende Åpen kildekode-produktivitetgruppevare for hjem og kontor.

Hvis du verdsetter innsatsen deres og vil sørge for at LibreOffice fortsetter å være tilgjengelig langt inn i fremtiden, kan du vurdere å bidra til prosjektet. For nærmere informasjon: http://www.documentfoundation.org/contribution/. Alle kan bidra med noe.

----------------------------------------------------------------------
Merknader om installasjon
----------------------------------------------------------------------

LibreOffice

Systemkrav
----------------------------------------------------------------------

Vi anbefaler å bruke installasjonverktøyene i Linux-distribusjonen for å installere LibreOffice (som programvaresenteret i Ubuntu Linux.) Dette er vanligvis den enkleste måten å få en installasjon som er optimalisert med tanke på integrasjon i systemet. LibreOffice kan også være installert som standard.

Dette «frittstående» installasjonverktøyet for LibreOffice tilbys for brukere med behov for forhåndsvisning, som har spesielle behov, og i spesielle tilfeller.

* Versjon 2.6.18 eller nyere av Linux-kjernen
* glibc2 versjon 2.5 eller nyere;
* Versjon 2.10.4 eller nyere av gtk
* Pentium-kompatibel PC (Pentium III eller Athlon anbefales);
* 256 MB RAM (512 MB RAM anbefales);
* Inntil 1,55 GB ledig harddiskplass;
* X-tjener med en oppløsning på 1024 x 768 (høyere oppløsning anbefales), med minst 256 farger;
* Gnome 2.16 eller nyere, med pakkene gail 1.8.6 og at-spi 1.7 (kreves for å støtte tilgjengelighetsverktøy [AT] ), eller andre kompatible GUI (som KDE, med flere.)

Det finnes mange Linux-distribusjoner, og installasjonalternativene kan variere hos de forskjellige leverandørene (KDE kontra GNOME osv). Enkelte distribusjoner kommer med deres «egen versjon» av LibreOffice, som kan være forskjellig fra versjonen miljøet gir ut. I mange tilfeller kan både versjonen av LibreOffice fra miljøet og den fra distribusjonen installeres side om side, men det kan hende at det er ønskelig å fjerne versjonen som fulgte med før installasjon. For detaljert informasjon om hvordan dette gjøres, kontroller brukerveiledningen fra Linux-leverandøren.

Du bør alltid ta en sikkerhetskopi av systemet før du fjerner eller installerer programvare.

Kontroller at det er nok tilgjengelig minne i mappa for mellomlagring i operativsystemet ditt, og at du har lese-, skrive- og kjørerettigheter på denne mappa. Lukk alle andre program før du starter installasjonen.

Installasjon av LibreOffice på Debian/Ubuntu-baserte Linux-systemer
----------------------------------------------------------------------

Hvis en tidligere versjon av LibreOffice er installert, må denne fjernes før installasjonen kan fortsette. Instruksjoner for å installere en språkpakke (etter å ha installert den engelske versjonen av LibreOffice) finnes i bolken «Språkpakker».

Ved utpakking av det nedlastede arkivet, vil innholdet bli dekomprimert til en undermappe. Åpne et filbehandlervindu og bytt til mappa som starter med «LibO», fulgt av versjonnummeret og plattform-informasjon.

Denne mappa inneholder en undermappe kalt «DEBS». Bytt til denne mappa.

Høyreklikk i mappa og velg «Åpne i terminal». Et terminalvindu vises. Fra kommandolinja i terminalvinduet, skriv den følgende kommandoen (du vil bli spurt om å oppgi passordet til superbruker/administrator før kjøring av kommandoen):

sudo dpkg -i *.deb

Kommandoen «dpkg» gjennomfører første del av installasjonprosessen. For å fullføre prosessen, må du også installere pakkene for skrivebordintegrasjon. For å gjøre dette må du bytte til mappa «desktop-integration» inni mappa «DEBS», ved å bruke den følgende kommandoen:

cd desktop-integration

Kjør kommandoen «dpkg» igjen:

sudo dpkg -i *.deb

Installasjonprosessen er nå fullført, og ikoner for alle programmer i LibreOffice skal være tilgjengelige i skrivebordets program-/kontormeny.

Installasjon av LibreOffice på Fedora, Suse, Mandriva og andre Linux-systemer som bruker RPM-pakker
----------------------------------------------------------------------

Hvis en tidligere versjon av LibreOffice er installert, må denne fjernes før installasjonen kan fortsette. Framgangsmåten for installasjon av en språkpakke (etter å ha installert den engelske versjonen av LibreOffice) finnes i bolken «Språkpakker».

Ved utpakking av det nedlastede arkivet, vil innholdet bli dekomprimert til en undermappe. Åpne et filbehandlervindu og bytt til mappa som starter med «LibO», fulgt av versjonnummeret og plattform-informasjon.

Denne mappa inneholder en undermappe kalt «RPMS». Bytt til denne mappa.

Høyreklikk i mappa og velg «Åpne i terminal». Et terminalvindu vises. Fra kommandolinja i terminalvinduet, skriv den følgende kommandoen (du vil bli spurt om å oppgi passordet til superbruker/administrator før kjøring av kommandoen):

For Fedora-baserte systemer: su -c 'yum install *.rpm'

For Mandriva-baserte systemer: su -c urpmi *.rpm

For andre RPM-baserte systemer (Suse, osv.): rpm -Uvh *.rpm

Kommandoen over gjennomfører første del av installasjonprosessen. For å fullføre prosessen, må du også installere pakkene for skrivebordintegrasjon. For å gjøre dette må du bytte til mappa «desktop-integration» inni mappa «RPMS», ved å bruke den følgende kommandoen:

cd desktop-integration

Kjør installasjonkommandoen:

For Fedora-baserte systemer: su -c 'yum install *freedesktop*.rpm'

For Mandriva-baserte systemer: su -c urpmi *mandriva*.rpm

For SUSE-baserte systemer: rpm -Uvh *suse*.rpm

For andre RPM-baserte systemer: rpm -Uvh *freedesktop*.rpm

Installasjonprosessen er nå fullført, og ikoner for alle programmer i LibreOffice skal være tilgjengelige i skrivebordets program-/kontormeny.

Merknader for skrivebordintegrasjon i Linux-distribusjoner som ikke ble dekket i installasjonveiledningen over
----------------------------------------------------------------------

Det er forholdsvis enkelt å installere LibreOffice på andre Linux-distribusjoner som ikke dekkes i installasjonveiledningen. Integrasjonen av programvaren på skrivebordet kan variere.

Mappa desktop-integration inneholder også en pakke kalt libreoffice3.3-freedesktop-menus-3.3.1.noarch.rpm (eller lignende). Dette er en pakke for alle Linux-distribusjoner som støtter spesifikasjonene/anbefalingene til Freedesktop.org (http://en.wikipedia.org/wiki/Freedesktop.org), og er gjort tilgjengelig for installasjon på Linux-distribusjoner som ikke dekkes av de foregående instruksjonene.

Installere en språkpakke
----------------------------------------------------------------------

Last ned språkpakka for det ønskede språket og plattform. De er tilgjengelige fra det samme stedet som standardinstallasjonen. Fra filbehandleren, pakk ut den nedlastede arkivet i ei mappe (for eksempel skrivebordet.) Sørg for at du har avsluttet alle programmer i LibreOffice (inkludert hurtigstarteren, hvis påslått.)

Bytt til mappa der den nedlastede språkpakka ble pakket ut.

Bytt til mappa som ble laget under utpakkingprosessen. For eksempel vil den franske språkpakka for 32 bits Debian/Ubuntu-baserte systemer, lage en mappe kalt LibO_, i tillegg til versjoninformasjon og Linux_x86_langpack-deb_fr.

Bytt til mappa som inneholder pakkene som skal installeres. På Debian/Ubuntu-baserte systemer, vil mappa være «DEBS». På Fedora, Suse og Mandriva-systemer, vil mappa være «RPMS».

Fra filebehandleren, høyreklikk i mappa og velg kommandoen «Åpne i terminal». I terminalvinduet, kjør kommandoen for å installere språkpakkene (kommandoene under vil kanskje kreve passordet til superbruker):

For Debian/Ubuntu-baserte systemer: sudo dpkg -i *.deb

For Fedora-baserte systemer: su -c 'yum install *.rpm'

For Mandriva-baserte systemer: su -c urpmi *.rpm

For andre RPM-baserte systemer (Suse, osv.): rpm -Uvh *.rpm

Start opp et av programmene i LibreOffice, for eksempel Writer. Gå til menyen «Verktøy» og velg «Innstillinger». I dialogvinduet «Innstillinger», trykk på «Språkinnstillinger» og velg «Språk». Velg lista i rullegardinmenyen «Brukergrensesnittet» og språket som ble installert. Hvis ønskelig, gjør det samme med «Lokale innstillinger», «Standard valuta» og «Standardspråk for dokumenter».

Etter å ha justert innstillingene, trykk på OK. Dialogvinduet vil lukkes og en melding om at innstillingene vil tre i bruk ved neste oppstart av LibreOffice vises. Start programmet på nytt (husk også å lukke hurtigstart.)

Neste gang LibreOffice starter, vil det starte i språket du nettopp installerte.

----------------------------------------------------------------------
Problem ved programoppstart
----------------------------------------------------------------------

Problemer med å starte LibreOffice (f.eks. program som henger), så vel som problemer med skjermvisninga skyldes ofte problemer med skjermkortet. Hvis disse problemene oppstår, kan du prøve å oppdatere skjermkort-driveren, eller prøv å bruke skjermkort-driveren som ble levert med operativsystemet. Problemer med å vise 3D-objekter kan ofte løses ved å fjerne avkryssinga for «Bruk maskinvareakselerasjon» under «Verktøy → Innstillinger → LibreOffice → Vis → Bildevisning».

----------------------------------------------------------------------
Hurtigtaster
----------------------------------------------------------------------

Bare hurtigtaster (tastekombinasjoner) som ikke blir brukt i operativsystemet kan brukes i LibreOffice. Dersom en tastekombinasjon i LibreOffice ikke virker som det står i hjelpetekstene, se om hurtigtasten allerede er i bruk av operativsystemet. For å løse slike konflikter kan du endre tastetilordningene i operativsystemet ditt. Du kan også endre nesten alle tastekombinasjonene i LibreOffice. For mer informasjon om dette emnet, se hjelpen i LibreOffice eller dokumentasjonen for operativsystemet ditt.

----------------------------------------------------------------------
Fillåsing
----------------------------------------------------------------------

Låsing av filer er slått på som standard i  LibreOffice. På et nettverk som brukerNetwork File System protocol (NFS), må låsetjenesten NFS-klienter være aktivert. For å slå av fillåsing, rediger skriptet soffice  og endre linja «export SAL_ENABLE_FILE_LOCKING» til «# export SAL_ENABLE_FILE_LOCKING». Hvis låsing av filer slås av, vil skrivetilgangen ikke begrenses til den første brukeren som åpner dokumentet.

Advarsel: Hvis du skrur på fillåsings-funksjonen kan du få problemer dersom Solaris 2.5.1 eller 2.7 brukes sammen med Linux NFS 2.0. Dersom systemmiljøet har disse parametrene, anbefales det sterkt at du unngår å bruke fillåsing. Ellers vil LibreOffice henge når du prøver å åpne en fil fra en NFS-mappe på en Linux-datamaskin.

----------------------------------------------------------------------
Grafisk ytelse
----------------------------------------------------------------------

Som standard favoriserer LibreOffice estetisk grafikk fremfor fart. Hvis den grafiske ytelsen er dårlig, slå av «Verktøy → Innstillinger → LibreOffice → Bruk kantutjevning».

----------------------------------------------------------------------
Viktig informasjon om tilgjengelighet
----------------------------------------------------------------------

For mer informasjon om tilgjengelighetstøtten i LibreOffice, se http://www.libreoffice.org/accessibility/

----------------------------------------------------------------------
Brukerstøtte
----------------------------------------------------------------------

Hovedsiden for brukerstøtte http://www.libreoffice.org/support/, tilbyr en rekke muligheter med tanke på brukerstøtte for LibreOffice. Ditt spørsmål har kanskje allerede blitt besvart - kontroller forumet på http://www.documentfoundation.org/nabble/ eller søk i arkivet til e-postlista «users@libreoffice.org» på http://www.libreoffice.org/lists/users/. Alternativt, kan du sende dine spørsmål til users@libreoffice.org. Hvis du vil abonnere på lista (for å få tilbakemeldinger på e-post), send en tom e-post til: users+subscribe@libreoffice.org.

Les også vår OSS på http://www.libreoffice.org/faq/.

----------------------------------------------------------------------
Rapporter inn feil & problemer
----------------------------------------------------------------------

Systemet for rapportering, sporing og løsning av feil er for øyeblikket BugZilla, gjestet på https://bugs.freedesktop.org/. Vi oppfordrer alle brukere som føler seg forpliktet, til å rapportere feil som måtte dukke opp på deres spesifikke plattform. Energisk feilrapportering er et av de mest verdifulle bidragene brukermiljøet kommer med i forhold til den pågående utviklingen og forbedringen av LibreOffice.

----------------------------------------------------------------------
Bli involvert
----------------------------------------------------------------------

LibreOffice-miljøet vil ha stor hjelp av din aktive deltakelse i utviklinga av dette viktige fri programvare-prosjektet.

Som bruker, er du allerede en verdifull del av gruppevarens utviklingsprosess og vi vil oppmuntre deg til å ta en mer aktiv rolle som bidragsyter i miljøet. Bli med og les mer på siden for bidragsytere http://www.libreoffi ce.org/contribution/

Hvordan komme i gang
----------------------------------------------------------------------

Denne beste måten å bidra på er å abonnere på en eller flere av e-postlistene, følg med en stund og ta gradvis i bruk e-postarkivene for å gjøre deg kjent med mange av temaene dekket siden kildekoden til LibreOffice ble gjort tilgjengelig i oktober 2000. Når du føler deg klar, trenger du kun å sende en e-post der du introduserer deg selv og hoppe i det. Hvis du allerede er kjent med Åpen kildekode-prosjekter, ta en titt på lista over oppgaver på http://www.libreoffice.org/develop/ og se om det er noe du kan hjelpe til med.

Abonner
----------------------------------------------------------------------

Her er noen av e-postlistene man kan abonnere på http://www.libreoffice.org/contribution/

* Nyheter: announce@documentfoundation.org *anbefales for alle brukere* (liten trafikk)
* Hovedliste for brukere: users@libreoffice.org *enkelt å følge med på diskusjoner* (mye trafikk)
* Markedsføringprosjekt: marketing@libreoffice.org *utover utvikling* (begynner å bli belastet)
* Generell utviklerliste: libreoffice@lists.freedesktop.org (høy trafikk)

Bli med i et eller flere prosjekter
----------------------------------------------------------------------

Du kan gjøre mye for prosjektet selv om du ikke har noe erfaring med programvareutvikling og programmering. Ja, du ja!

Vi håper du har glede av å arbeide med LibreOffice 4.0 og at vi snart møter deg på nettet.

LibreOffice-miljøet

----------------------------------------------------------------------
Brukt/endret kildekode
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.